Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi kaksi- ja kolmipyöräisten moottoriajoneuvojen päästöjen vähentämisestä ja direktiivin 97/24/EY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2002/0058 lopull. - COD 2000/0136 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI KAKSI- JA KOLMIPYÖRÄISTEN MOOTTORIAJONEUVOJEN PÄÄSTÖJEN VÄHENTÄMISESTÄ JA DIREKTIIVIN 97/24/EY MUUTTAMISESTA KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0136 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI KAKSI- JA KOLMIPYÖRÄISTEN MOOTTORIAJONEUVOJEN PÄÄSTÖJEN VÄHENTÄMISESTÄ JA DIREKTIIVIN 97/24/EY MUUTTAMISESTA 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komission on annettava lausunto Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista 27 tarkistuksesta. 2. Taustaa Ehdotus KOM(2000) 314 lopullinen, 2000/0136 (COD), annettiin neuvostolle ja Euroopan parlamentille 22. kesäkuuta 2000 EY:n perustamissopimuksen 95 artiklan mukaisesti (EYVL C 337E, 28. marraskuuta 2000, s. 140). Talous- ja sosiaalikomitea antoi lausuntonsa 25. tammikuuta 2001 (EYVL C 132, 25. huhtikuuta 2001, s. 22). Euroopan parlamentti antoi lausuntonsa yhteispäätösmenettelyn mukaisesti ensimmäisessä käsittelyssä 14. helmikuuta 2001 (EYVL C 276, 10. lokakuuta 2001, s. 135). Euroopan parlamentti hyväksyi 25 tarkistusta. Komissio antoi muutetun ehdotuksen 28. toukokuuta 2001, jossa se hyväksyi (joko kokonaan tai osittain) yhdeksän Euroopan parlamentin tarkistuksista komission alkuperäiseen ehdotukseen (EYVL C 240E, 28. tammikuuta 2001, s. 146). Neuvosto pääsi 8. maaliskuuta 2001 poliittiseen sopimukseen, joka hyväksyttiin yhteisenä kantana 13. heinäkuuta 2001 (EYVL C 301, 26. lokakuuta 2001, s. 43). Yhteinen kanta toimitettiin Euroopan parlamentille 3. syyskuuta 2001. Euroopan parlamentti hyväksyi toisessa käsittelyssä 12. joulukuuta 2001 27 tarkistusta neuvoston yhteiseen kantaan. 3. Ehdotuksen tarkoitus Ehdotuksen tarkoituksena on vahvistaa yhteisön tason vaatimuksia, joilla pyritään rajoittamaan moottoripyörien saastuttavia päästöjä. Näin edistetään ilman laadulle asetettujen tavoitteiden ja vuoden 2010 kansallisten päästörajojen saavuttamista, kuten asiaa koskevissa EU-direktiiveissä säädetään. 4. Komission kanta euroopan parlamentin tarkistuksista Tarkistuksia voidaan käsitellä kuutena ryhmänä. 4.1 Tarkistukset, joilla otetaan käyttöön pakollinen "vuoden 2006 vaihe" (2, 4, 10, 11, 16, 24-27) Euroopan parlamentin tavoitteena sekä ensimmäisessä että toisessa käsittelyssä on määrätä jo nyt aiempaa alemmista päästörajoista (III vaihe), joita sovellettaisiin vuodesta 2006. Tällä pyritään päästöjen vähentämiseen siten, että moottoripyöriin sovellettavat päästörajat olisivat samat kuin nykyisin henkilöautoihin sovellettavat "EURO III -rajat". Tämän vuoksi vuotta 2006 koskevat parlamentin tarkistukset sisältävät henkilöautojen testisyklin soveltamisen mukautettuna yli 150 cm3:n moottoritilavuuden moottoripyöriin ja tähän liittyvien EURO III -raja-arvojen käyttöönoton. Pienempien moottoripyörien testisykli perustuu nykyiseen "kaupunkiajosykliin", paitsi että siinä moottori käynnistetään kylmänä. Vaikka komissio myöntääkin tarpeen määrätä vuodeksi 2006 pakollinen vaihe, sen mielestä on parempi, että tämä vaihe perustuu hiljattain kehitettyyn moottoripyörän tekstisykliin, joka on vastikään valmistunut ja parhaillaan validoitavana. Komissio on vahvistanut yhteisen kannan, jolla komissio valtuutetaan tekemään ehdotus tällaiseksi testisykliksi vuoden 2002 loppuun mennessä. Tämä meneillään oleva validointimenettely tarjoaa vankan tieteellisen tietopohjan vuoden 2006 raja-arvojen määrittelemiseksi kehittyneiden päästöjenrajaamistekniikoiden perusteella. Ehdotetut testisyklit ovat vaihtoehtoinen, mutta komission mielestä teknisesti huonompi ratkaisu, jota on vielä ympäristön näkökannalta parannettava, jotta se olisi tehokas todellisissa liikenneolosuhteissa. Koska teollisuus tarvitsisi suhteellisen pitkän ajan testimenettelyn muuttamiseksi vastaavasti, komissio katsoo, että tämä viivästyttäisi asianmukaisten ja tehokkaiden päästönormien käyttöönottoa. Komissio hylkää kaikki Euroopan parlamentin tarkistukset, jotka koskevat vuoden 2006 rajojen pakollista käyttöönottoa. Komissio on kuitenkin valmis avustamaan muita toimielimiä, jotta päästäisiin sopimukseen, jossa otetaan huomioon edellä esitetyt argumentit. 4.2 Tarkistukset, jotka koskevat EURO II -rajojen soveltamispäiviä mopedien osalta (8 ja 9) Kaksi tarkistuksista liittyy päivämääriin, joina EURO II -rajoja sovelletaan mopedeihin. Tarkistuksessa 8 asetetaan EURO II -rajojen soveltamispäiväksi 1. tammikuuta 2003 mopedien uusissa tyyppihyväksynnöissä. Tarkistuksessa 9 asetetaan nykyisen EURO I -tyyppisen mopedien tyyppihyväksynnän voimassaolon päättymispäivä samaksi kuin moottoripyöriä koskeva vastaava päivä. On korostettava, että toisin kuin moottoripyörien osalta, nykyinen direktiivi 97/24/EY sisältää jo mopedeja koskevan EURO II -vaiheen, jota sovelletaan 17. kesäkuuta 2002 alkaen kaikkiin uusiin tyyppihyväksyntöihin. Tarkistus 8 toisi näin ollen kuuden kuukauden viiveen yli neljä vuotta sitten tehtyyn päätökseen verrattuna. Toisaalta direktiivissä 97/24/EY ei ole selvästi määrätty nykyisten EURO I -tyyppihyväksyntöjen voimassaolon päättymispäivää. Sen vuoksi on aivan mahdollista, että jäsenvaltiot tulkitsevat tämän eri tavoin, mikä haittaisi tosiasiallisesti sisämarkkinoita. Tarkistus 9 auttaa selventämään asiaa. Komissio hylkää tarkistuksen 8, mutta hyväksyy tarkistuksen 9. 4.3 Kestävyysvaatimuksia koskevat tarkistukset (5 (toinen osa), 13, 20) Vaikka kestävysvaatimukset sisältyvät jo yhteiseen kantaan osana suunniteltuja toimenpiteitä käytönaikaisten päästöjen valvonnan tehostamiseksi, mietinnössä ehdotetaan erityisvaatimuksia, joita sovellettaisiin vuodesta 2004 (30 000 km tai viisi vuotta) ja laajennettuna vuodesta 2006 (50 000 km tai viisi vuotta). Komissio hylkää kaikki kestävyyttä koskevat tarkistukset. Kestävyysvaatimusten käyttöönotto vuonna 2004 johtaisi epärealistiseen aikatauluun, jolloin vuosina 2003, 2004 ja 2006 olisi erilaiset päästövaatimukset. Teollisuuden olisi hyvin vaikeata noudattaa tällaista aikataulua. Vuoden 2004 sijasta vuosi 2006 olisi parempi, jotta vältettäisiin sääntely-ympäristön jatkuva muuttuminen ja olemassa olevien ajoneuvotyyppien toistuvat uudet tyyppihyväksynnät. Tässä suhteessa komissio pitää parempana yhteisen kannan 4 artiklan sanamuotoa, jossa komissiota jo pyydetään esittämään kestävyyttä koskeva ehdotus. 4.4 Käytössä olevan ajoneuvon vaatimuksenmukaisuutta koskevat tarkistukset (5 (ensimmäinen osa), 14, 21) Euroopan parlamentin tarkistuksissa 5 ja 14 täsmennetään käytössä olevan ajoneuvon vaatimuksenmukaisuutta koskevien vaatimusten käyttöönottoa ehdottamalla soveltamisajaksi vuosia 2006 tai 2007 ja pyydetään komissiota tekemään ehdotuksia vuoden 2002 loppuun mennessä. Tarkistuksessa 21 lähinnä kerrataan sama asia mutta todetaan, että vaatimusten olisi oltava yhteneväiset henkilöautoja koskevien vaatimusten kanssa (direktiivi 70/220/ETY). Komissio hyväksyy tarkistuksen 5 ensimmäisen osan ja tarkistuksen 14 ensimmäisen osan. Tarkistuksen 14 toinen osa voidaan hyväksyä vain, jos päivämäärä poistetaan ja lisätään ilmaisu "tarvittaessa". Komissio hylkää myös tarkistuksen 21, jota se pitää turhana ja joka tekee tyhjäksi erityisvaatimukset, joista voidaan päättää vasta sen jälkeen, kun on arvioitu moottoripyöriin sovellettujen vaatimusten vaikutukset. 4.5 CO2-päästöjä koskevat tarkistukset (7, 15, 19) Vaikka yhteinen kanta jo sisältää CO2-päästöjen mittaamista koskevan velvoitteen, tarkistuksissa ehdotetaan henkilöauton testisyklin käyttöönottoa CO2-päästöjen mittausmenetelmänä ja pyydetään komissiota tekemään ehdotuksia CO2-päästöjen vähentämiseksi (vapaaehtoinen sopimus, merkinnät, verohelpotukset). Komissio hyväksyy tarkistuksen 7, johon sisältyvä kappale on yhdenmukainen yhteisen kannan kanssa, vaikka sanamuotoa voitaisiinkin selventää. Tässä suhteessa komissio voi myös hyväksyä moottoripyörien mukaan ottamisen, kun harkitaan tulevia toimenpiteitä ilmastonmuutoksen torjumiseksi. Tarkistus 15 on kuitenkin hylättävä testimenettelyä koskevan kannan mukaisesti. Tarkistuksessa ei myöskään oteta huomioon pieniä moottoripyöriä (enintään 150 cm3) ja mopedeja koskevia vaatimuksia, joita neuvosto on pyytänyt. Komissio ehdottaa, että hylätään myös tarkistus 19, jossa moottoripyörät sisällytetään henkilöautojen CO2-päästöjen vähentämistä koskevaan strategiaan (esitetty asiakirjassa KOM(1995) 689 lopullinen), koska tämäkin menee komission ehdotusten edelle. 4.6 Muut tarkistukset (1, 3, 6, 12, 17, 18, 22, 23) Euroopan parlamentti ehdottaa useita eri kysymyksiä koskevia muita tarkistuksia. Kaikki nämä tarkistukset voidaan hyväksyä joko kokonaan, osittain tai periaatteessa. - Luvan antaminen jäsenvaltioille ottaa käyttöön taloudellisia kannustimia vanhempien ajoneuvojen jälkivarustamiseksi (tark. 3, 12; hyväksytään) - Poiskytkentälaitteita ja ohitusjärjestelmää koskeva kappale (tark. 6; hyväksytään) - Jotkin tarkistukset ovat toimituksellisia ja varmistavat artiklan 4 sanamuodon paremman yhdenmukaisuuden (tark. 17 ja 22; hyväksytään). - Kahdessa tarkistuksessa komissiota pyydetään esittämään vaatimuksia, jotka koskevat kolmi- ja nelipyörien hiukkaspäästönormeja (tark. 1 ja 18; hyväksytään periaatteessa). - Tarkistuksessa 23 poistetaan ilmaisu "tarvittaessa" ja lisätään pakokaasujärjestelmien vara- ja jälkiasennusosia koskeva teksti. Vain tarkistuksen toinen osa hyväksytään (tark. 23; hyväksytään osittain). Siten komissio - hyväksyy 7 tarkistusta kokonaan (tark. 3, 6, 7, 9, 12, 17, 22), - hyväksyy 2 tarkistusta periaatteessa (tark.1 ja 18), - hyväksyy 3 tarkistusta osittain (tark 5 osa 1; tark. 14 osa 1; tark 23 osa 2) ja - hylkää 15 tarkistusta (tark. 2, 4, 8, 10, 11, 13, 15, 16, 19, 20, 21, 24, 25, 26 ja 27). 5. Päätelmät EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyn mukaisesti.